OBAVIJEST RODITELJIMA/SKRBNICIMA O TESTIRANJU DJECE ZA PRVI RAZRED OSNOVNE ŠKOLE SIBINJSKIH ŽRTAVA, SIBINJ

Poštovani roditelji/skrbnici djece obveznika za upis u 1.r. školske godine 2021./2022.

Testiranje djece za upis u 1. razred osnovne škole za školsku 2021./2022. godinu obavit će se u skladu s epidemiološkim mjerama u periodu od 21.4.2021. do završetka testiranja.

Pedagoginja će kontaktirati svakog roditelja/skrbnika pojedinačno te dogovoriti termin testiranja učenika. Testiranja učenika, zbog epidemioloških i organizacijskih uvjeta, obavljat će se isključivo u MŠ Sibinj, u kancelarijama pedagoginje i defektologinje.

Zbog zaštite zdravlja i provođenja epidemioloških mjera molimo vas da se pridržavate sljedećih uputa prilikom dolaska u školu:

* prije dolaska (kod kuće) djetetu je potrebno izmjeriti temperaturu (febrilna djeca i djeca s respiratornim tegobama te ostalim simptomima COVID 19 bolesti ne dolaze na testiranje)
* potrebno je pridržavati **se točnog termina dolaska i ne zadržavati se u školi nakon testiranja** (djeca dolaze u razmaku od 45 min kako bi se osiguralo vrijeme potrebno za dezinfekciju i provjetravanje prostorije)
* maska je obvezna za roditelja koji dovodi dijete na testiranje
* obavezna je dezinfekcija ruku pri ulazu u školu
* u pratnji djeteta dolazi samo jedan roditelj koji nije febrilan i nema respiratorne tegobe te druge simptome koji mogu ukazivati na bolest COVID 19
* ukoliko je roditelju ili djetetu izrečena mjera samoizolacije, ili je bio u kontaktu s COVID 19 pozitivnom osobom, roditelj kontaktira pedagoginju škole te dogovara novi termin testiranja
* roditelji ne ulaze u prostor u kojem se vrši testiranje djeteta
* **od dokumentacije potrebno je priložiti: potvrdu liječnika školske medicine, rodni list, OIB djeteta i dodatnu liječničku dokumentaciju ukoliko ju dijete ima**
* potrebno je donijeti običnu olovku koju će dijete koristiti za rad i kemijsku olovku kojom će roditelj ispuniti potrebnu dokumentaciju

Nakon svakog testiranja djeteta prostorija se dezinficira i provjetrava

\*Za sva dodatna pitanja i nejasnoće kontaktirajte **ured pedagoginje nakon 19.4.2021.** na telefonski broj 426-543 ili kontakt broj s kojeg Vas je pedagoginja kontaktirala

\*\*Ukoliko još niste obavili pregled u ambulanti školske medicine, termin testiranja u školi bit će dogovoren nakon pregleda kod liječnika

Pedagoginja:

Ana Kruljac